Duray Miklós

Duray Miklós ([Losonc](https://hu.wikipedia.org/wiki/Losonc), [1945](https://hu.wikipedia.org/wiki/1945). [július 18.](https://hu.wikipedia.org/wiki/J%C3%BAlius_18.) –) [szlovákiai](https://hu.wikipedia.org/wiki/Szlov%C3%A1kia) magyar politikus, író és egyetemi tanár. Eredeti foglalkozása szerint [geológus](https://hu.wikipedia.org/wiki/Geol%C3%B3gus).



Szakmai pályája

Magyar tannyelvű iskolákba járt, Losoncon alapiskolába, majd [Füleken](https://hu.wikipedia.org/wiki/F%C3%BClek) középiskolába. Érettségi után [1962](https://hu.wikipedia.org/wiki/1962)-[1963](https://hu.wikipedia.org/wiki/1963)-ban munkásként dolgozott.

[1963](https://hu.wikipedia.org/wiki/1963) és [1971](https://hu.wikipedia.org/wiki/1971) közt a [pozsonyi](https://hu.wikipedia.org/wiki/Pozsony) [Comenius Egyetemen](https://hu.wikipedia.org/wiki/Comenius_Egyetem) tanult és általános [geológusi](https://hu.wikipedia.org/wiki/Geol%C3%B3gia) diplomát szerzett. Egyetemi tanulmányait a [Prágai tavasz](https://hu.wikipedia.org/wiki/Pr%C3%A1gai_tavasz) eseményei közepette megszakította (1965-től aktívan politizált). 1972 és 1973 között a pozsonyi Talajtani és Növénytáp Kutató Intézet tudományos segédkutatója, 1973 és 1977 között a [Szlovák Tudományos Akadémia](https://hu.wikipedia.org/wiki/Szlov%C3%A1k_Tudom%C3%A1nyos_Akad%C3%A9mia) Geológiai Intézetének ösztöndíjasa. A következő tizenkét évben a Doprastav híd- és közút építő állami vállalatnál dolgozott geológusként. 1988 és 1989-ben az [Indiana University of Pennsylvania](https://hu.wikipedia.org/w/index.php?title=Indiana_University_of_Pennsylvania&action=edit&redlink=1" \o "Indiana University of Pennsylvania (a lap nem létezik)) vendégtanára volt, a kommunizmus bukása után azonban visszatért Szlovákiába és a politikai pályára lépett.

Politikai pályája

Politikusi pályája a kommunista rendszer idején indult, publikációs tiltások, rendőrségi zaklatás, letartóztatások kísérik. Duray a csehszlovák kommunista rezsim egyik nemzetközileg legismertebb ellenzéki politikusává vált.

### A [Prágai Tavasz](https://hu.wikipedia.org/wiki/Pr%C3%A1gai_tavasz) bukásáig

Politizálni a Csehszlovákiai Magyar Dolgozók Kulturális Egyesületének (Csemadok, ma [Szlovákiai Magyar Társadalmi és Közművelődési Szövetség](https://hu.wikipedia.org/wiki/Szlov%C3%A1kiai_Magyar_T%C3%A1rsadalmi_%C3%A9s_K%C3%B6zm%C5%B1vel%C5%91d%C3%A9si_Sz%C3%B6vets%C3%A9g)) tagjaként kezdett, amelynek 1966-ban központi bizottsági tagjává, 1968-ban egy évig elnökségi tagjává vált.

A pozsonyi magyar főiskolások és egyetemisták József Attila Ifjusági Klubjának elnöke volt 1965 és 1968 közt, ezekben az években a hivatalos hatalomtól független Nyári Ifjúsági Találkozók egyik szervezője is volt, 1968-ban pedig megalapította az ugyancsak független, ifjúsági klubokat koordináló Módszertani Csoportot. Ugyanebben az évben alapítja és vezeti a csehszlovákiai Magyar Ifjúsági Szövetséget (MISZ), amelyet a következő év novemberében a belügyminisztérium betiltott.

Duray [1969](https://hu.wikipedia.org/wiki/1969) végén lemondott a Csemadokban viselt tisztségeiről. A következő évben a szervezetből is kizárták, megtiltották számára a politizálást és a publikálást. Hatéves szünet következett.

### A Charta 77 korszaka

Duray [1977](https://hu.wikipedia.org/wiki/1977)-től tért vissza a közéletbe. Előadásokat tartott magyar egyetemistáknak és vitába szállt a [Charta 77](https://hu.wikipedia.org/wiki/Charta_77)-et bíráló értelmiségiekkel.

Aktív részvétele a magyar kisebbségnek az asszimilációs intézkedések elleni politikájában [1978](https://hu.wikipedia.org/wiki/1978)-tól kezdődött, amikor megalapította a többek közt a magyar iskolák tervezett felszámolása ellen tiltakozó [Csehszlovákiai Magyar Kisebbség Jogvédő Bizottságát](https://hu.wikipedia.org/w/index.php?title=Csehszlov%C3%A1kiai_Magyar_Kisebbs%C3%A9g_Jogv%C3%A9d%C5%91_Bizotts%C3%A1ga&action=edit&redlink=1) és ennek 1989 decemberéig szóvivője lett.

[1979](https://hu.wikipedia.org/wiki/1979)-ben részt vett a [Bibó-emlékkönyv](https://hu.wikipedia.org/wiki/Bib%C3%B3-eml%C3%A9kk%C3%B6nyv) megírásában és felesége közvetítésével kapcsolatba került a [Charta 77](https://hu.wikipedia.org/wiki/Charta_77)-tel.

A következő években megfigyelték, kihallgatták, megtiltották, hogy külföldre utazzon és többször tartottak nála házkutatást. [1982](https://hu.wikipedia.org/wiki/1982)-ben megvádolták az államrend felforgatásával és 1982. november 10-én letartóztatták.[[1]](https://hu.wikipedia.org/wiki/Duray_Mikl%C3%B3s#cite_note-1) 1983 elején még vizsgálati fogságban volt. Mellette foglalt állást a Charta 77 és a Magyar Írók Szövetségének egy része. Külföldi nyomásra felfüggesztették a perét.

Még ugyanebben az évben aláírta a Charta 77 polgárjogi nyilatkozatát. A következő évben ismét letartóztatták. Emiatt tiltakozott többek közt az [Amnesty International](https://hu.wikipedia.org/wiki/Amnesty_International)és a [PEN Club](https://hu.wikipedia.org/wiki/PEN_Club) amerikai tagozata.

Tizenöt hónapos fogva tartás után szabadon engedték, a rendőrségi zaklatások azonban ezután is folytatódtak, mert Duray nem hagyott fel az ellenzéki politizálással, többek közt részt vett a Charta 77 szóvivői testületének munkájában is.

[1988](https://hu.wikipedia.org/wiki/1988)-ban a magyar demokratikus ellenzék létrehozta [Szabad Kezdeményezések Hálózata](https://hu.wikipedia.org/wiki/Szabad_Demokrat%C3%A1k_Sz%C3%B6vets%C3%A9ge) tagja lett annak párttá ([SZDSZ](https://hu.wikipedia.org/wiki/Szabad_Demokrat%C3%A1k_Sz%C3%B6vets%C3%A9ge)) alakulásáig. Előadást tartott az [MDF](https://hu.wikipedia.org/wiki/Magyar_Demokrata_F%C3%B3rum) egyik fórumán is a [Jurta Színházban](https://hu.wikipedia.org/wiki/Jurta_Sz%C3%ADnh%C3%A1z).

Ugyanebben az évben a bécsi [EBEÉ](https://hu.wikipedia.org/wiki/EBE%C3%89) utóértekezlet [amerikai](https://hu.wikipedia.org/wiki/Amerikai_Egyes%C3%BClt_%C3%81llamok) delegációjának nyomására visszakapta útlevelét és kiutazási engedélyt kapott. A [Pennsylvaniai Egyetem](https://hu.wikipedia.org/w/index.php?title=Pennsylvaniai_Egyetem&action=edit&redlink=1)(University of Pennsylvania) meghívására feleségével az Egyesült Államokba utaztak. A meghívás a geológusnak szólt, de az egyetemen politológiával foglalkozott. Szakmailag Chászár Ede politológia professzor, anyagilag a [Hungarian Human Rights Foundation](https://hu.wikipedia.org/w/index.php?title=Hungarian_Human_Rights_Foundation&action=edit&redlink=1" \o "Hungarian Human Rights Foundation (a lap nem létezik)) és [Soros György](https://hu.wikipedia.org/wiki/Soros_Gy%C3%B6rgy) támogatta.

[1989](https://hu.wikipedia.org/wiki/1989)-ben az amerikai ügyvédek emberjogi szervezetének közbenjárásával nagy nehezen engedélyt kapott a hazautazásra. Decemberben már a kommunista rezsim bukása után felálló új csehszlovák kormány miniszterjelöltje volt, de a tárgyaláson Csehszlovákia Kommunista Pártját képviselő [Marian Čalfa](https://hu.wikipedia.org/w/index.php?title=Marian_%C4%8Calfa&action=edit&redlink=1), későbbi kormányfő körének vétójára a jelöltek közül egyedüliként mégsem vált a kormány tagjává.

### 1990 után[

1990-ben pártot alapít [Együttélés Politikai Mozgalom](https://hu.wikipedia.org/wiki/Egy%C3%BCtt%C3%A9l%C3%A9s_Politikai_Mozgalom) néven, amelynek elnöke marad a [Magyar Koalíció Pártja](https://hu.wikipedia.org/wiki/Magyar_Koal%C3%ADci%C3%B3_P%C3%A1rtja) (MKP) megalakulásáig 1998-ban.

Az első csehszlovák demokratikus parlamenti választáson 1990. májusában országos méretben a második legnagyobb támogatottságot élvező politikus. Politikai ellenfelei nacionalizmussal vádolják, miközben az Együttélés a különböző etnikumok közösségi érdekeinek védelmét vállaló mozgalomként hamarosan a Liberális Internacionáléhoz csatlakozik. E szervezet egyik alelnöke 1998-ig Duray Miklós.

1994-ben újraválasztották, immár a szlovákiai parlamentbe.

1994-1996 között a Magyar Koalíció parlamenti frakciójának elnöke volt.

1999-2007 között a Magyar Koalíció Pártjának ügyvezető alelnöke volt, 2007-ben az MKP megszüntette ezt a tisztséget.

2007-2010 között a Magyar Koalíció Pártjának stratégiai alelnöke volt.

A [2010-es szlovákiai parlamenti választáson](https://hu.wikipedia.org/wiki/2010-es_szlov%C3%A1kiai_parlamenti_v%C3%A1laszt%C3%A1s) az MKP nem jutott be a parlamentbe, így képviselői mandátuma megszűnt. Ezt követően bejelentette, hogy korára való tekintettel visszavonul az aktív politizálástól és lemond az MKP-ban betöltött tisztségéről.[[3]](https://hu.wikipedia.org/wiki/Duray_Mikl%C3%B3s#cite_note-3)

2010-től a [Nyugat-magyarországi Egyetemen](https://hu.wikipedia.org/wiki/Nyugat-magyarorsz%C3%A1gi_Egyetem) oktat politológiát.[[4]](https://hu.wikipedia.org/wiki/Duray_Mikl%C3%B3s#cite_note-4)

Díjai, elismerései:

* [Kőrösi Csoma Sándor-díj](https://hu.wikipedia.org/w/index.php?title=K%C5%91r%C3%B6si_Csoma_S%C3%A1ndor-d%C3%ADj&action=edit&redlink=1) (1986)
* [Bethlen Gábor-díj](https://hu.wikipedia.org/w/index.php?title=Bethlen_G%C3%A1bor-d%C3%ADj&action=edit&redlink=1) (1988)
* [Magyar Örökség díj](https://hu.wikipedia.org/wiki/Magyar_%C3%96r%C3%B6ks%C3%A9g_d%C3%ADj) (2000)
* [A Magyar Köztársasági Érdemrend nagykeresztje](https://hu.wikipedia.org/wiki/A_Magyar_%C3%89rdemrend_nagykeresztje) ([2001](https://hu.wikipedia.org/wiki/2001))
* [Magyar Művészetért-díj](https://hu.wikipedia.org/w/index.php?title=Magyar_M%C5%B1v%C3%A9szet%C3%A9rt-d%C3%ADj&action=edit&redlink=1) (2002)
* [Szent István-díj](https://hu.wikipedia.org/wiki/Szent_Istv%C3%A1n-d%C3%ADj) ([2003](https://hu.wikipedia.org/wiki/2003))
* [Magyar Szabadságért díj](https://hu.wikipedia.org/wiki/Magyar_Szabads%C3%A1g%C3%A9rt_d%C3%ADj) ([2005](https://hu.wikipedia.org/wiki/2005))

Könyvei

* Kutyaszorító I. (Püski-Corvin, New York, 1982)
* Tegnap alighanem bolondgombát etettek velünk (Framo Publishing, Chicago, 1983)
* Kutyaszorító II. (Püski-Corvin, New York, 1989)
* Kettős elnyomásban (Püski-Corvin&HHRF, New York, 1989)
* Kettős elnyomásban – bővített kiadás (Madách-Posonium, Pozsony, 1993)
* Csillagszilánk és tövistörek (Madách-Posonium, Pozsony, 1993)
* Önrendelkezési kísérleteink (Méry Ratio, Somorja, 1999)
* Változások küszöbén (Osiris, Budapest, 2000)
* Hazától a nemzetig. A kárpát-medencei magyarság helyzete és esélyei. Cikkek, elemzések, beszédek és interjúk, 1990-2004; 2. kiad.; Méry ratio, Somorja, 2005
* Ne félj, csak higgy! Beszédek és értekezések, 2004-2005; Szabad Tér, Bp., 2005
* Csillagszilánk és tövistörek. Cérna Géza meséi; 2. átd. kiad.; Méry Ratio, Somorja, 2006
* Összefonódó ujjak. Duray Miklóssal beszélget Benkei Ildikó; Kairosz, Bp., 2006 (Magyarnak lenni)
* Riadó! Vágják alattunk a fát! Beszédek és értekezések, 2005-2006; Szabad Tér, Bp., 2006
* Volt egyszer egy... ... egy lesz egyszer? Válogatott írások; Balaton Akadémia, Keszthely, 2008 (Szent György könyvek)
* A megvalósult elképzelhetetlen. Válogatás az 1986-2010 közötti időben, a trianoni békediktátum okán született írásokból; Trianon Kutatóintézet, Bp., 2010
* Együttműködési lehetőségek a Kárpátok térségében; szerk. Duray Miklós, Kulcsár László, Szász Jenő; Nemzetstratégiai Kutatóintézet–NYME, Sopron–Bp., 2016 (Kárpát-haza napló)

Forrás:

https://hu.wikipedia.org/wiki/Duray\_Miklós